SCI ควัก 140 ลบ. ลุยเหมืองขุดบิทคอยน์ 195 เครื่อง ติดตั้งเสร็จไตรมาส 3
SCI เพิ่มทุนบ.ลูก SCIV จำนวน 140 ลบ. นำเงินลงทุนธุรกิจเหมืองขุดบิทคอยน์ 195 เครื่อง ตู้คอนเทนเนอร์สำหรับเครื่องขุดบิทคอยน์จำนวน 1 ตู้ จัดเตรียมระบบไฟฟ้า อุปกรณ์ และระบบอื่นๆ ที่เกี่ยวข้อง ซึ่งจะทยอยสั่งซื้อและจะติดตั้งให้แล้วเสร็จภายในไตรมาส 3/65 บริษัทฯ คาดว่าจะสามารถรับรู้รายได้จากธุรกิจใหม่นี้อย่างต่อเนื่อง
SCI เพิ่มทุนบ.ลูก SCIV จำนวน 140 ลบ. นำเงินลงทุนธุรกิจเหมืองขุดบิทคอยน์ 195 เครื่อง ตู้คอนเทนเนอร์สำหรับเครื่องขุดบิทคอยน์จำนวน 1 ตู้ จัดเตรียมระบบไฟฟ้า อุปกรณ์ และระบบอื่นๆ ที่เกี่ยวข้อง ซึ่งจะทยอยสั่งซื้อและจะติดตั้งให้แล้วเสร็จภายในไตรมาส 3/65 บริษัทฯ คาดว่าจะสามารถรับรู้รายได้จากธุรกิจใหม่นี้อย่างต่อเนื่อง
11 เม.ย. 2565

บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ที่ประชุมคณะกรรมการบริษัท ครั้งที่ 2/2565 เมื่อวันที่ 7 เมษายน 2565 ได้มีมติอนุมัติให้เพิ่มทุนใน บริษัท เอสซีไอ เวนเจอร์ จำกัด หรือ SCIV ซึ่งเป็นบริษัทย่อยของบริษัท จำนวนเงิน 140 ล้านบาท เพื่อนำไปใช้ในการลงทุนในธุรกิจเหมืองขุดบิทคอยน์ (Bitcoin Mining) ซึ่งเป็นธุรกิจใหม่ที่ทางบริษัทฯได้ศึกษาข้อมูลมาอย่างถี่ถ้วนและเล็งเห็นว่าเป็นธุรกิจการลงทุนที่มีศักยภาพและให้ผลตอบแทนที่ดี สามารถเป็นช่องทางการสร้างรายได้ใหม่ให้แก่บริษัทฯ
โดยบริษัท SCIV จะลงทุนเครื่องขุดบิทคอยน์จำนวน 195 เครื่อง ตู้คอนเทนเนอร์สำหรับเครื่องขุดบิทคอยน์จำนวน 1 ตู้ จัดเตรียมระบบไฟฟ้า อุปกรณ์ และระบบอื่นๆ ที่เกี่ยวข้อง โดยมีมูลค่าการลงทุนทั้งสิ้นไม่เกิน 140 ล้านบาท ซึ่งจะทยอยสั่งซื้อและจะติดตั้งให้แล้วเสร็จภายในไตรมาส 3/2565 บริษัทฯ คาดว่าจะสามารถรับรู้รายได้จากธุรกิจใหม่นี้อย่างต่อเนื่อง
อย่างไรก็ตามบริษัทฯ ได้มีการศึกษาและรับทราบถึงความเสี่ยงต่างๆ ที่อาจจะเกิดขึ้นจากการลงทุนในครั้งนี้ และบริษัทฯ จะระมัดระวังไม่ให้ส่งผลกระทบต่อผลประกอบการและผลประโยชน์ของบริษัทฯ รวมถึงผู้ถือหุ้น
ทั้งนี้บริษัทฯ ยังอยู่ในระหว่างพิจารณารูปแบบการลงทุน ถ้ามีความแน่นอน จะดำเนินการเปิดเผย นโยบาย ความเสี่ยง และมาตรการต่างๆ ผ่านตลาดหลักทรัพย์แห่งประเทศไทยต่อไป